Bauli (urbs antiqua)
Bauli Situs ad sinum Cumanum Bauli fuerunt oppidum Romanum Campaniae ad oram Sinus Cumani haud longe a Baiis distans. Ibi hodie in agro oppidi Baculorum (quod oppidum ad collis culmina stat) ruinae villarum Romanarum iuxta mare reperiuntur. Ibi villam rusticam lautissimam possedit Quintus Hortensius Hortalus et vivaria piscium, sed (sic dicit persona dialogi Varronis) "cum piscinas haberet magna pecunia aedificatas ad Baulos, ita saepe cum eo ad villam fui, ut illum sciam semper in cenam pisces Puteolos mittere emptum solitum".